‘એને પણ શું થયું તે મારો જવાબ આપવાના બદલે ઘરમાં જઈને રડવા બેઠી !’ મુકેશના હોઠે આવીને શબ્દો લટકી પડયાઃ ‘બનતું રહે…. તારા પર નવાઈ થોડી થઈ છે ? અને એટલે તો હું આવ્યો છું !’ ‘મારાં સવાલનો દિશાએ જવાબ ન આપ્યો.’ મુકેશને આમ પૂછવું ત્યાં દિશાના બાએ આડી વાત નાખવી હોય તેમ ફેરવીને પૂછયુઃ ‘ભાણાભાઈ ! મામાના ઘરે થઈને આવ્યાં કે…’ મુકેશે એકપળનો પણ વિલંબ કર્યા વગર કહી દીધુઃ ‘ના, સીધો જ આયાં આવું છું ને કામ પણ આયાં જ છે…’ પછી સહેજ સ્મિત સાથે દિશાની બાના ચહેરા પરના સળ ઉકેલવાનો પ્રયાસ કરવાં લાગ્યો.